<classify> Pia timu yao ya baiskeli ya wanawake ilitamba katika mbio za baiskeli za kilomita 30 baada ya wachezaji wake kushika nafasi nne za kwanza.Mbali na baiskeli, tamasha hilo la kila mwaka pia hushirikisha mchezo wa riadha kwa wanaume, wanawake na watoto, ambao hushiriki mbio za kilomita 10, tano na 2.5.Muendesha baiskeli wa kimataifa wa Tanzania Richard Lizer alimaliza wa kwanza katika mchezo wa wanaume wa kilomita 60 baada ya kutumia saa 1:37:25.69, huku Thomas Holder pia wa Arusha aliyeshika nafasi ya kwanza mwaka jana, alimaliza wa pili mwaka huu kwa kutumia saa 1:40:17.22.Mshindi wa tatu katika mbio hizo za baiskeli kwa wanaume alikuwa Hamis Hussein pia wa Arusha aliyetumia saa 1:41:49:59 huku kwa upande wa wanawake, Anna Maria Griffioen, Sofia Hussein, Sofia Adio na Jamila Jumanne walishika nafasi ya kwanza hadi ya nne na kuondoka na zawadi zao.Kwa upande wa riadha, mwanariadha wa taifa Fabian Nelson wa Chuo cha Polisi Moshi aliibuka wa kwanza katika mbio za kilomita 10 baada ya kutumia dakika 30:46:24 huku Gabriel Gerald wa Talent alishika nafasi ya pili kwa kutumia dakika 30:51:59.Emmanuel Giniki wa Hanang alimaliza wa pili katika mbio hizo kwa kutumia dakika 31:01:95 wakati kwa kilomita tano wanawake, Angelina Tsere wa Arusha alimaliza wa kwanza kwa kutumia dakika 17:34:48.Mshindi wa pili katika mchezo huo alikuwa Failuna Abdi aliyetumia dakika 17:38:66 licha ya kuongoza mbio hizo kwa muda mrefu na kujikuta akipitwa katika hatua za mwisho za kumaliza mbio hizo.Failuna ambaye ni bingwa wa mwaka ana wa mbio hizo za Karatu, aliongoza kwa muda mrefu katika mbio hizo zilizopita katika mitaa mbalimbali ya Karatu huku Angelina akimfuata kwa nyuma kabla ya kumpita wakati wa kumaliza kwenye Uwana wa Mazingira Bora mjini Karatu.Katika soka bingwa ni Karatu aliyemfunga Eyasi kwa mabao 3-0 katika fainali iliyofanyika juzi, huku Mbulumbulu ikimaliza ya tatu. Katika mpira wa wavu, timu ya KKKT Karatu ilitwaa ubingwa wa mpira wa wavu katika tamasha hilo la mwaka huu.  <topic>: michezo 